मेरो सौभाग्य, बाहिरको वातावरण मेरो कल्पनाभन्दा बिल्कुलै बाहिर थियो । त्यहाँ कुनै खतराको सङ्केतसम्म पनि थिएन । एउटा मान्छे लरबराउँदै ढोका छेउमा यता र उता गरिरहेको थियो । अघि आफ्नोे ठाउँ छाडेका मेरा अङ्गप्रत्यङ्ग्य साबिकको ठाउँमा आए । सडक पूरै सुनासान थियो । अघिसम्म पानीले भिजेको सडक बिजुलीको उज्यालोमा टल्किरहेको थियो । हल्ला सुनेर होला वल्लोपल्लो घरका झ्यालबाट मजस्तै रमितेहरु चियाइरहेका थिए ।
